CELEX: 32020R0158
Language: el
Date: 2020-02-05 00:00:00
Title: Εκτελεστικός κανονισμός (ΕΕ) 2020/158 της Επιτροπής της 5ης Φεβρουαρίου 2020 για την τροποποίηση του εκτελεστικού κανονισμού (ΕΕ) 2016/799 της Επιτροπής όσον αφορά τον εποχούμενο εξοπλισμό ζύγισης (Κείμενο που παρουσιάζει ενδιαφέρον για τον ΕΟΧ)

6.2.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 34/20
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/158 ΤΗΣ ΕΠΙΤΡΟΠΗΣ
         της 5ης Φεβρουαρίου 2020
         για την τροποποίηση του εκτελεστικού κανονισμού (ΕΕ) 2016/799 της Επιτροπής όσον αφορά τον εποχούμενο εξοπλισμό ζύγισης
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 165/2014 του Ευρωπαϊκού Κοινοβουλίου και του Συμβουλίου, της 4ης Φεβρουαρίου 2014, για τους ταχογράφους στον τομέα των οδικών μεταφορών (1), και ιδίως το άρθρο 11,
         Εκτιμώντας τα ακόλουθα:
         
                     (1)
                  
                  
                     Με το άρθρο 10δ παράγραφος 5 της οδηγίας 96/53/ΕΚ του Συμβουλίου (2) παρέχεται στα κράτη μέλη η δυνατότητα της εγκατάστασης εποχούμενου εξοπλισμού ζύγισης για τη διενέργεια ελέγχου οχημάτων ή συνδυασμών οχημάτων που ενδέχεται να έχουν υπερβεί το μέγιστο επιτρεπόμενο βάρος.
                  
               
                     (2)
                  
                  
                     Ο εκτελεστικός κανονισμός (ΕΕ) 2019/1213 της Επιτροπής (3) καθορίζει λεπτομερείς διατάξεις που εξασφαλίζουν ενιαίους κανόνες διαλειτουργικότητας και συμβατότητας του εποχούμενου εξοπλισμού ζύγισης.
                  
               
                     (3)
                  
                  
                     Δεδομένου ότι οι απαιτήσεις του εκτελεστικού κανονισμού (ΕΕ) 2019/1213 της Επιτροπής αντίκεινται στις διατάξεις για τον εποχούμενο εξοπλισμό ζύγισης που ορίζονται στο προσάρτημα 14 του παραρτήματος IΓ του εκτελεστικού κανονισμού (ΕΕ) 2016/799 της Επιτροπής (4), το εν λόγω παράρτημα θα πρέπει να τροποποιηθεί, ώστε να απαλειφθεί το σημείο 5.5 του προσαρτήματος 14.
                  
               
                     (4)
                  
                  
                     Τα μέτρα που προβλέπονται στον παρόντα εκτελεστικό κανονισμό της Επιτροπής είναι σύμφωνα με τη γνώμη της επιτροπής οδικών μεταφορών, η οποία προβλέπεται στο άρθρο 42 παράγραφος 3 του κανονισμού (ΕΕ) αριθ. 165/2014,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Απαλείφεται το σημείο 5.5 του προσαρτήματος 14 του παραρτήματος IΓ του εκτελεστικού κανονισμού (ΕΕ) 2016/799 της Επιτροπής.
         
         
            Άρθρο 2
            Έναρξη ισχύος και εφαρμογή
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 5 Φεβρουαρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  Κανονισμός (ΕΕ) αριθ. 165/2014 του Ευρωπαϊκού Κοινοβουλίου και του Συμβουλίου, της 4ης Φεβρουαρίου 2014, για τους ταχογράφους στον τομέα των οδικών μεταφορών, ο οποίος καταργεί τον κανονισμό (ΕΟΚ) αριθ. 3821/85 του Συμβουλίου σχετικά με τη συσκευή ελέγχου στον τομέα των οδικών μεταφορών και τροποποιεί τον κανονισμό (ΕΚ) αριθ. 561/2006 του Ευρωπαϊκού Κοινοβουλίου και του Συμβουλίου για την εναρμόνιση ορισμένων κοινωνικών διατάξεων στον τομέα των οδικών μεταφορών (ΕΕ L 60 της 28.2.2014, σ. 1).
         
            (2)  Οδηγία 96/53/ΕΚ του Συμβουλίου της 25ης Ιουλίου 1996 σχετικά με τον καθορισμό, για ορισμένα οδικά οχήματα που κυκλοφορούν στην Κοινότητα, των μέγιστων επιτρεπόμενων διαστάσεων στις εθνικές και διεθνείς μεταφορές και των μέγιστων επιτρεπόμενων βαρών στις διεθνείς μεταφορές (ΕΕ L 235 της 17.9.1996, σ. 59).
         
            (3)  Εκτελεστικός κανονισμός (ΕΕ) 2019/1213 της Επιτροπής, της 12ης Ιουλίου 2019, για τον καθορισμό λεπτομερών διατάξεων που εξασφαλίζουν ενιαίους όρους εφαρμογής της διαλειτουργικότητας και της συμβατότητας του εξοπλισμού ζύγισης επί του οχήματος σύμφωνα με την οδηγία 96/53/ΕΚ του Συμβουλίου (ΕΕ L 192 της 18.7.2019, σ. 1).
         
            (4)  Εκτελεστικός κανονισμός (ΕΕ) 2016/799 της Επιτροπής, της 18ης Μαρτίου 2016, σχετικά με την εφαρμογή του κανονισμού (ΕΕ) αριθ. 165/2014 του Ευρωπαϊκού Κοινοβουλίου και του Συμβουλίου, ο οποίος καθορίζει τις απαιτήσεις κατασκευής, δοκιμής, εγκατάστασης, λειτουργίας και επισκευής ταχογράφων και των δομικών στοιχείων τους (ΕΕ L 139 της 26.5.2016, σ. 1).